Case ID: 1027725
Sentence 0: İŞİN HALLARİ: Cəlilabad rayon Məhkəməsinin 23 may 2019-cu tarixli hökmü ilə Məhkum1 təqsirli bilinib məhkum olunmuşdur ona görə ki, o, 24 iyul 2018-ci il tarixdə saat 23 radələrində Cəlilabad rayon, Ağdaş kəndində keçirilən toy şənliyindən həmkəndlisi Zərərçəkmiş şəxs1 həyətə çağırıb onu öz təşəbbüsü ilə münaqişəyə sövq edib heç bir əsaslı səbəb olmadan ictimai qaydanı kobud surətdə pozan, cəmiyyətə açıqca hörmətsizlik ifadə edən hərəkətlər edib yumruqla sonuncunun baş nahiyəsinə qəsdən bir zərbə vurub yerə yıxmış, həmin vaxtı hadisə yerində olan həmkəndliləri Məhkum2 və X3 ilə bir qrup şəxs halında birləşib Zərərçəkmiş şəxs1 yumruq və təpik zərbələri ilə vuraraq ona sağ bazu və sol said nahiyyəsində qançır, sağ və sol kürək nahiyyəsində sıyrıqlar əmələ gəlməsi ilə müşayiət olunan sağlamlığa zərər vurmayan xəsarətlər olduğu üçün dərəcəsi təyin edilməyən bədən xəsarətləri yetirdikdən sonra Məhkum2 silah qismində istifadə etdiyi istintaqla müəyyən edilməyən bıçaqla baş nahiyyəsinə qəsdən bir zərbə vurub ona başın sol təpə nahiyəsində kəsilmiş yara əmələ gəlməsi ilə müşayiət edilən sağlamlığın qısa müddətə pozulmasına səbəb olmuş sağlamlığa yüngül zərər vurmaya aid bədən xəsarətləri yetirdikdən sonra X3 ictimai qaydanın pozulmasının qarşısını almağa çalışaraq baş vermiş dalaşmanı sakitləşdirən Zərərçəkmiş şəxs1 atası Zərərçəkmiş şəxs2 sifət nahiyyəsindən qəsdən bir yumruq zərbəsi vuraraq ona sol almacıq sümüyündə qançır əmələ gəlməsi ilə nəticələnən dərəcəsinə görə sağlamlığa zərər vurmayan xəsarət olduğu üçün dərəcəsi təyin edilməyən xəsarət yetirməklə müşayiət edilən qərəzli hərəkətlər edərək bir qrup şəxs halında xuliqanlıq cinayətini törətmişdir.